**Navodila za izpolnitev obrazca »Zahtevek za prenehanje uporabe posebne ureditve za oprostitev v drugih državah članicah (SME)«**

Davčni zavezanec, ki uporablja čezmejno oprostitev obračunavanja DDV, se lahko prostovoljno odloči, da te ureditve ne bo več uporabljal. Zahtevek za prenehanje predloži tudi v primeru, ko so prenehale dejavnosti davčnega zavezanca ali ko davčni zavezanec prenese sedež svoje dejavnosti iz Slovenije v drugo državo članico. V teh primerih začne izključitev davčnega zavezanca iz ureditve za čezmejno oprostitev učinkovati prvi dan naslednjega koledarskega četrtletja ali prvi dan drugega meseca naslednjega koledarskega četrtletja v odvisnosti od datuma predložitve zahtevka za izključitev.

O izključitvi iz čezmejne SME ureditve bo FURS izdal odločbo. Od datuma, navedenega v izreku odločbe, SME številka ne bo več veljavna.

## **Podatki o zavezancu**

Podatki o nazivu, naslovu, davčni številki, SME številki in državi sedeža podjetja se predizpolnijo na podlagi podatkov iz Registra davčnih zavezancev (RDZ) in jih ni mogoče popravljati prek tega obrazca.

**Prenehanje uporabe posebne ureditve SME**

## Davčni zavezanec, ki želi prenehati uporabljati oprostitev, v polje datum izstopa vpiše datum izstopa. Datum izstopa se določi glede na datum oddaje vloge. Če davčni zavezanec vloži vlogo v prvih dveh mesecih koledarskega četrtletja, je datum izstopa zadnji dan koledarskega četrtletja (primer: če je vloga vložena 9. 7. 2025, je datum izstopa 30. 9. 2025 ). Če davčni zavezanec vloži vlogo v zadnjem mesecu koledarskega četrtletja, je datum izstopa zadnji dan prvega meseca naslednjega koledarskega četrtletja. (primer: če je vloga vložena 9. 9. 2025, je datum izstopa 30. 10. 2025). Datum izstopa začne učinkovati naslednji dan, kar pomeni v prvem primeru 1. 10. 2025, v drugem pa 1. 11. 2025 davčni zavezanec nima več veljavne EX številke.

## Izpolniti mora tudi razlog, zaradi katerega želi prenehati uporabljati čezmejno SME ureditev.

## Polje »Ne želim več uporabljati posebne ureditve« se izpolni, če davčni zavezanec želi prenehati uporabljati oprostitev.

Polje »ne opravljam več dejavnosti« se izpolni, če davčni zavezanec več ne opravlja dejavnosti v državi članici sedeža.

Polje »Sedež svoje dejavnosti bom preselil v drugo državo članico« se izpolni, če bo davčni zavezanec prenesel sedež svoje dejavnosti v drugo državo članico. Državo članico, v katero prenaša sedež dejavnosti davčni zavezanec izbere iz spustnega seznama.

## **Podpis in oddaja dokumenta**

## Po kliku na gumb »Oddaj« lahko davčni zavezanec še preveri vsebino dokumenta, nato se klikne na gumb »Podpis« v levem zgornjem kotu zaslona. S tem je dokument vložen.